вицове за Даскало
Един малчуган влязъл в кварталната сладкарница и извикал:
- Шефе, дай една голяма боза! И много внимавай да не ме ядосаш за нещо!
Оня попитал:
- Какъв ти е проблема, хлапе?
Калпазанинът обяснил:
- Днес ми е много кофти ден! От утре тръгвам на даскало! Край на детската градина! Направо ми е черно пред очите!
Когато получило желаната напитка, момчето я ударило на екс, треснало чашата в масата и наредило:
- Дай още една!
Когато и втората боза заминала за нула време, бъдещият ученик разпоредил:
- Сипвай пак!
Сладкарят се запънал:
- Виж сега, дечко... Не, че ти се бъркам, ама от толкова боза - да не ти стане лошо?
Хлапакът го изгледал лошо и процедил:
- Не се обяснявай, бе, тарикат! Давай още една боза! И пускай "Зайченцето бяло" на макс!